stanford-oval/wikipedia huggingface dataset:
תנועה הומופונית
היסטוריה > ההומופוניה בעברית החדשה

לפני תקופת תחיית השפה העברית, הייתה העברית מדוברת בעיקר בפי הספרדים ועדות המזרח ובכך השפעתם הייתה רבה על תחיית העברית. יהודי אשכנז שבאו לארץ מצאו כאן יהודים אשכנזים שדיברו יידיש, ומאידך גיסא ספרדים שדיברו עברית צחה; מכאן ואילך השפעת הספרדים על ההגייה הישראלית הייתה חזקה. הספרדים שאצל רובם ההומופניה נכחה במאות האחרונות, העבירו זאת לדוברי השפה החדשה שראו בה הגייה קלילה אך גם מקורית יותר.
"ועד הלשון העברית בארץ ישראל", מה שלימים כונה בשם "האקדמיה ללשון העברית", התכנס בשנת תרע"ג, ונאמרו בו, בין היתר, הדברים הבאים:
אחת העבודות שקבל עליו ועד הלשון היא שפור המבטא וקביעות הכתיב בעברית. עוד בשנת תרס"ז פנה הועד אל מנהלי בתי הספר שבא"י וגני הילדים במכתב חוזר לעוררם להנהיג בבתי ספרם את המבטא המזרחי  ב כ ל ל  המבדיל היטב בין בטוי אות לאות...
ביתר תוקף, דיבר דוד ילין, שהיה מראשי ועד הלשון העברית, ועמו הסכימו רוב חבריו באספה, להלן כמה ציטוטים מדבריו באספה המפורסמת:
אמנם יודע הנני כי גם בשפות אחרות ישנם שנויי מבטאים לפי שינוי מקום מושב המדברים בהן למחוזותיהם אף יודע הנני מראש כי אין לנו לקוות כי בני עמנו שבארצות השונות אשר מדת קשיות ערפם היא תפארתם ישנו פתאם את מבטאם שהרגלו בו במשך דורות בקבלם את אפן המבטא שתבוא עליו הסכמתנו, וכי בעלי "הסוס והסיס" (הַסּוּס וְהַסִּיס) לא יחתו מפנינו עד כדי לעזוב הרגלם, אף אינני מעלים עיני מן העבדה כי כל מבטא שנבחר בו לא ידמה בכל פרטיו אף לאחד מכל המבטאים עד כה, ובפעל "נבוא להוסיף עליהם", ובכל זאת אין לנו רשות להמנע מחפצנו לשים קביעות במבטאנו.
שנוי המבטאים בשפות אחרות גם הוא בודאי אינו מעלה להן כי אם מגרעת, והמתקנים שבעמים החדשים שואפים להנהיג ביחוד ע"י בתי הספר מבטא מאחד לשפתם, ואם אחינו שבחו"ל יוסיפו לדבר במבטאם שהרגלו בו לא נכף עליהם ההגה כגיגית לאמר: קבלו דעתנו ואם לאו פה תהא קבורתכם. ידברו להם איך שידברו, ובלבד-שידברו. ואנחנו, עלינו לדאג לפני כל דבר  ל א ר ץ  י ש ר א ל,  לארצנו אשר בה החלו נצני תחית שפתנו לנצנץ בה לדבר שכיח ורגיל. אם פה בארץ קטנה  א ח ת.  ודוק  בה בארץ שבה השפה חיה בדבור, ישתרשו מבטאים שונים, וכל נואם, ומורה, ומרצה, ושר, ומדבר־סתם יבטא במבטא שהביא אתו מארץ גלותו, ממש כעמים שהגלה סנחריב לפנים לארצנו שהביאו אתם איש איש את אלהיו, הן תהיה זאת עבדה שאין דגמתה בעולם. "קבוץ הגליות" המרֻבה שבארצנו מכריחנו להביא אחדות בפי המדברים, ואם יגררו אחרינו אלה החפצים בתחית שפתנו מהיושבים בגולה, תבוא עליהם ברכה
באיזה מבטא ביחוד עלינו לבחר ביום בואנו לדבר על קביעות מבטא בא"י? את השאלה הזאת פתרה לנו כבר המציאות, תחית השפה של משך שלשים שנה בא"י נוסדה על המבטא הספרדי. וכל התנגדותם של מצדדי המבטא האשכנזי מבחינת הדקדוק ומבחינת התועלת, וגם מבחינת טענת רב מנין של היהודים שבעולם לא הועילה כלום, ומדן ועד באר שבע, או "מקסטינה ועד ראש פינה" לפי הנסח החדש, עולה באזנינו צלצול ההברה הספרדית, ה"מזרחיות" שבחברה זו נצחה. טבע הדבר חייב כי לשפה מזרחית תהי הברה מזרחית. אך כמובן אין המזרחיות מצטמצמת רק "בקריאת הכל בפתחין ובתוים דגושים" כקריאת המשלחים [המשולחים=שדרי"ם] הארץ־ישראלים לפנים, היא מתפשטת על אפן בטוי אותיות שונות שאיננו רגילים לבטאן כהוגן מחסר ידיעה או מחסר שימת לב לזה, ולפעמים גם מחסר מרץ ומפחד ההתראות כקצונים והלגלוג הבא בעקבה, וזה הוא כל תקפה וגבורתה. ואם אלה שהורגלו מילדותם במבטא האשכנזי קבלו עליהם כבר לעזב מבטאם הם ולקבל מבטא אחד, אז כמובן עליהם לקבל את המבטא המדֻיק, ואשר ממנו תוצאות לתועליות רבות.
ההומופוניה העברית בקבוצות דתיות

כיום קבוצות דתיות, בעיקר חרדיות, משמרות את ההגייה האשכנזית המבדילה בין קמץ גדול לפתח ובין צירה לסגול ובין חולם לקמץ קטן או קמץ חטוף. תופעה דומה אצל יהודי תימן, אלא שאצלם בניגוד ליהודי אשכנז אפילו המסורתיים ממשיכים לשמור על ההגייה התימנית המבדילה בין קמץ ופתח, אך עם זאת כמות ההומופונים יורדת רק באחד, מפני שהם מבטאים סגול כפתח.
בנוסף לאלה קיימות קבוצות קטנות דתיות בארץ המתחקות אחר ההגייה המקורית של התנועות ומסות ליישם אותם בפועל בתפילה וקריאה בתורה; חלק מהם למשל מקפיד להגות את תנועת הקמץ הגדול, באופן שבין פתח לקמץ גדול [ɒ ~ ɐ ~ ʌ ~ ɔ] (לפי תרשים התנועות של IPA), דבר הדורש מיומנויות מיוחדות של הגייה ושמיעה.
ראו גם

עיצור הומופוני
הומופוניה
לקריאה נוספת

חנה מגיד, לשוננו, קרני, ת"א 1989 (תשמ"ט), עמ' 66.
זכרונות ועד הלשון העברית בא"י, חוברת ג', ירושלים תרע"ג.
הערות שוליים

↑  לפי הכתיב התקני של האקדמיה ללשון העברית. (יש לכתוב אֲמִתִּי גם בכתיב חסר ניקוד ולא אמיתי).
↑  זכרונות ועד הלשון, מחברת ג', עמ' 24. ציטוט זה וגם אחרים מועתקים כאן בדיוק בכתיב שבמקור אף על פי שאינו נהוג בזמננו
↑  זכרונות ועד הלשון, שם.
↑  זכרונות ועד הלשון, עמ' 25.
↑  זכרונות ועד הלשון, עמ' 26.
↑  בהגייה האשכנזית־תימנית הצליל לרוב הוא [ɒ ~ ɔ], ובהגייה האשכנזית־אמריקאית הצליל הוא יותר [ɒ ~ ɐ ~ ʌ]
שפיפון הנגב

| שפיפון הנגב |
| --- | --- |
 שפיפון הנגב
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: שפיפון
מין:: שפיפון הנגב
שם מדעי
 Pseudocerastes fieldi ‏שמידט, 1930
תחום תפוצה


שפיפון הנגב (שם מדעי: Pseudocerastes fieldi) הוא מין של נחש ארסי המשתייך למשפחת הצפעיים, ונמנה בין תשעת הנחשים הארסיים בישראל. בעבר נחשב לתת-מין של שפיפון פרסי.
תיאור

הוא בעל ראש משולש, וצבעו הכללי צהוב, ועל גבו כתמים חומים בעלי הילות בהירות. קצה זנבו שחור. אורכו מטר, ומשקלו כ-500 גרם. מעל עיניו ישנן מעין זוג "קרניים", אשר בניגוד לפרטים המקרינים של עכן החרטומים, אצל השפיפון קרניים אלו עשויות מספר קשקשים, ולא קשקש אחד, בדומה לעכן, והן קצרות ועבות יותר.
תפוצה

שפיפון הנגב נפוץ בנגב, סיני, מצרים, ירדן, דרום-מערב עיראק, סוריה וערב הסעודית, בעיקר בחולות.
התנהגות

השפיפון הוא זוחל בודד השוכן בעיקר בשיחים באזורי חולות, שם הוא מתחפר בחול במהלך היום כדי להתחמם. צבעו החולי מסייע לו להסוות את עצמו בסביבה. הוא ניזון בעיקר מציפורים ומכרסמים שונים, פרטים צעירים ניזונים בעיקר מלטאות.
הנקבה מטילה כ-20 ביצים גדולות וקשות בתוך קן שהיא חופרת בחול. לאחר תקופת דגירה של כחודש.
ההבדל בינו לבין השפיפון הפרסי הוא במספר קשקשיו הנמוך יותר ומארסו שמכיל בעיקר ארס עצבי וזאת בניגוד לארס השפיפון הפרסי הגורם לשטפי דם, בדומה לרוב הצפעיים. לא קיים נסיוב ידוע שמגן מפני הארס שלו.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 242-244
הערות שוליים

↑  שפיפון הנגב באתר הרשימה האדומה של IUCN
.kn

| --- | --- |
 תאריך ייסוד:  1991
 רשם:  אוניברסיטת פוארטו ריקו 
 חסות:  אוניברסיטת פוארטו ריקו
 
‎.kn הוא הדומיין ברמה העליונה של קוד המדינה באינטרנט (ccTLD) עבור סנט קיטס ונוויס. הוא מנוהל על ידי אוניברסיטת פוארטו ריקו, המנהל המרכזי.
סיומות אינטרנט משניות

הרשמות מותרות ישירות ברמה השנייה, וישנם גם מספר רישומים ברמה שלישית מתחת לשמות אלה ברמה השנייה:
com.kn: מסחרי (ללא הגבלה).
net.kn: רשתות (ללא הגבלה).
org.kn: ארגונים (ללא הגבלה).
edu.kn: מוסדות חינוך.
gov.kn: מוסדות ממשלתיים.
הערות שוליים

↑  IANA — .kn Domain Delegation Data, www.iana.org
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
.ke

| --- | --- |
 תאריך ייסוד:  1993 
 רשם:  KeNIC 
 חסות:  KeNIC 
 www.kenic.or.ke
 
ke. היא סיומת האינטרנט הלאומית של שמות המתחם (domain name) של אתרי אינטרנט הרשומים בקניה, הסיומת הושקה בשנת 1993. שמות המתחם והסיומות מנוהלות על ידי ארגון 'Kenya Network Information Center' ‏ (KeNIC) הקנייתי.
נכון ליולי 2017, רשומים תחת סיומת זו 58,268 שמות מתחם.
סיומות אינטרנט משניות

co.ke. - חברות
or.ke. - ארגונים ללא מטרת רווח
ne.ke. - רשתות
go.ke. - גופים ממשלתיים. נדרשים מסמכים נלווים. (על מנת להירשם בסיומת זו)
ac.ke. - מוסדות חינוך להשכלה גבוהה, נדרשים מסמכים נלווים.
sc.ke. - מוסדות חינוך. נדרשים מסמכים נלווים.
me.ke. - אתרים לאינדיבידואלים
mobi.ke. - תוכן סלולרי
info.ke. - מידע
IM25

IM25 הוא האלבום ה-13 של הרכב המוזיקה האלקטרונית הישראלי אינפקטד מאשרום. האלבום יצא ב-16 בספטמבר 2022, תחת חברת התקליטים Monstercat והוא אלבום מוזיקה אלקטרונית בז'אנר מוזיקה אלקטרונית (Psy-trance, Trance), אלקטרו, פופ אלקטרוני ראפ והיפ-הופ.
הרצועות: "A Cookie From Space" ו-"Black Velvet" באלבום יצאו לאור כסינגלים מעט לפני יציאת האלבום.
שם האלבום הוא בעצם מחווה ל-25 שנות פעילות של ההרכב (שבקיצור מכונה "IM"), שהחל את דרכו המוזיקלית בסוף שנת 1996.
השיר הראשון באלבום הוא קאבר לשיר Black Velvet של אלנה מיילס, שעשתה הלהקה בשיתוף נינט טייב. רצועות נוספות באלבום מכילות שירי פופ, ראפ והיפ הופ (בשיתוף התקווה 6, ניק הקסום ומאי ספדיה) עם ליווי מוזיקה אלקטרונית, אלקטרו (בשיתוף יוסי מזרחי) ושירים מקוריים נוספים בסוגת הטראנס הפסיכדלי.
הרצועות באלבום

| מס' | שם | משך |
| --- | --- | --- |
| 1. | Black Velvet (עם נינט טייב)   | 4:08 |
| 2. | While I'm In The Mood  | 6:32 |
| 3. | Business As Usual (עם התקווה 6 וניק הקסום)   | 2:55 |
| 4. | Boss La Rosh (עם Bliss)   | 6:41 |
| 5. | Zazim Beyhad (We Move Together) (עם מאי ספדיה)   | 3:22 |
| 6. | Turkish Nights (עם יוסי מזרחי)   | 5:26 |
| 7. | Serious Times (עם התקווה 6)   | 3:13 |
| 8. | Lies And Deceptions  | 3:15 |
| 9. | A Cookie From Space (עם Bliss)   | 10:19 |
| 10. | It's Behind Me Now  | 7:50 |
| 11. | Billy On Mushrooms (עם Mr. Bill)   | 4:41 |
| משך כולל: | משך כולל: | 58:22 |
ILOVEYOU

| --- | --- |
 מפתח:  אונל דה גוזמן. 
 מחזור חיים:  4 במאי 2000 – הווה (24 שנים) 
 מערכת הפעלה:  Microsoft Windows 9x, Windows NT, Windows 2000 
 נכתבה בשפות:  VBScript 
 
וירוס האהבה (באנגלית: ILOVEYOU, לעיתים נקרא גם "מכתב אהבה", באנגלית: LOVE LETTER), הייתה תולעת מחשבים שתקפה עשרות מיליונים של מחשבי windows בתאריך 5 במאי 2000 (בפיליפינים) ואחריו. היא התפשטה כהודעה בדואר האלקטרוני עם הכותרת ILOVEYOU וקובץ מצורף בשם "LOVE-LETTER-FOR-YOU.txt.vbs". סיומת הקובץ השנייה (במקרה הזה 'VBS' - קובץ תסריט בשפת התכנות VBScript) הייתה מוחבאת כברירת מחדל במערכת ההפעלה חלונות באותה תקופה, מה שהטעה משתמשים לחשוב שזה קובץ טקסט רגיל. פתיחת הקובץ המצורף הפעילה את הסקריפט שהיה כתוב בויז'ואל בייסיק. התולעת גרמה לנזק על המכונה שהפעילה אותה, כשהיא דורסת קובצי תמונה, ושולחת עותק של עצמה ל-50 הכתובות הראשונות בספר הכתובות של חלונות, אשר בו משתמשת תוכנת אאוטלוק של מיקרוסופט.
הווירוס גרם לנזקים בשווי של מילארדי דולרים ועם הזמן המשיכו להתפתח גרסאות נוספות של הווירוס. בעקבות כך ה-FBI החליטה לפתוח בחקירה פלילית ביחד עם רשויות החוק הפיליפיניות שבעקבותיהן נעצר סטודנט פיליפיני למחשבים בן 27 מאוניברסיטת AMA בשם אונל דה-גוזמן. להגנתו טען דה-גוזמן כי הפיץ את הווירוס בטעות וסירב לומר האם היה זה שכתב אותו. ב-22 באוגוסט 2000 בוטלו ההליכים המשפטיים כנגדו.
בשנת 2001 הופיעה גרסה של התולעת שהפעילה וירוס צ'רנוביל.
ארבעה דברים הובילו להצלחה של ILOVEYOU:
הוא מסתמך על כך שמערכת שפת התסריט פועלת. המנוע לא היה ידוע לפני כן, ומיקרוסופט ספגה ביקורת נוקבת על כך שהשאירה כלי כל כך חזק ומסוכן מופעל על ידי ברירת מחדל כשאף אחד אינו מודע לקיומו.
הוא ניצל את האלגוריתם של מיקרוסופט להחבאת סיומות הקבצים. חלונות התחילה להחביא סיומות כברירת מחדל. האלגוריתם פירש שמות קבצים משמאל לימין, כשהוא עוצר ב"נקודה"(.) הראשונה. הקבצים המצורפים שהייתה להם שתי הארכות קבצים הציגו את הסיומת הפנימית שלהם - -TXT כסיומת האמיתית. קובצי טקסט נחשבים כלא מזיקים, כי במצב נורמלי הם לא מסוגלים להריץ בתוכם קובץ הרצה.
הוא השתמש בהנדסה חברתית כדי לפתות משתמשים לפתוח את הקובץ המצורף (מתוך רצון אמיתי או סקרנות) על מנת להבטיח התפשטות מתמשכת.
הוא ניצל את החולשות בעיצוב של אאוטלוק ושל חלונות והגיע לתכונות שלא אמורות להיות בשימוש, שדרכן יכול היה להריץ בקלות קוד זדוני שהצליח להשיג גישה מלאה למערכת ההפעלה, לאחסון המשני ולמידע של המערכת והמשתמש. כל זה על ידי כך שגרם למשתמשים לא-מתוחכמים ללחוץ על אייקון.
הוא ניצל את תמימותם של הגולשים - בזמן שהופץ האינטרנט לא היה מוכר לרוב הציבור, ועל כן המודעות לווירוסים הייתה נמוכה. המשתמשים לא היו חשופים למגוון הסכנות הטמונות ברשת, ולא היו חשדניים כלפי הודעות מוזרות.
הערות שוליים

↑  איי אונליין, נזקי 'וירוס האהבה' נאמדים במיליאדי דולרים; זהירות מגרסאות נוספות, באתר TheMarker‏, 6 במאי 2000
↑  חדשות נענע, האף.בי.איי: חקירה פלילית לאיתור מקור וירוס האהבה, באתר nana10‏, 7 במאי 2000
↑  ynet, בוטלו ההליכים המשפטיים נגד מפיץ וירוס האהבה, באתר ynet, 22 באוגוסט 2000
תקופת המדינות הלוחמות

| --- | --- |

 מפת המדינות הלוחמות
 
תקופת המדינות הלוחמות (בסינית: 戰國時代) היא תקופה בהיסטוריה של סין, שהחלה בשנת 475 לפנה"ס והסתיימה בשנת 221 לפנה"ס כאשר סין אוחדה על ידי שושלת צ'ין. רשמית, בתקופת מלחמת המדינות, כמו גם בתקופה שקדמה לה, תקופת האביב והסתיו, הייתה סין תחת שלטונה של שושלת ג'וֹאוּ המזרחית, אך שליטה זו הייתה רק להלכה, ולשושלת לא הייתה השפעה ממשית, ולמעשה חדלה להתקיים 35 שנה לפני סיומה הרשמי של התקופה. את שמה קיבלה התקופה מ"רשומות מלחמת המדינות", תיעוד היסטורי של התקופה, שנכתב בתקופת שושלת האן.
תקופת המדינות הלוחמות, שלא כמו תקופת האביב והסתיו, הייתה תקופה בה שרי צבא ואריסטוקרטים מקומיים סיפחו לאחוזותיהם כפרים, ערים ומדינות זעירות סמוכות והשליטו עליהם את שלטונם. במאה השלישית לפנה"ס הביא מצב זה ליצירת שבע מדינות עיקריות בסין: צִ'י (齊), צ'וּ (楚), יֵן (燕), הַאן (韓), גָ'או (趙), ווֶי (魏) וצִ'ין (秦). סימן נוסף לשינוי במעמדם של הגנרלים היה שינוי תארם הרשמי מגונג (公 - המקבילה הסינית לדוכס), הכפופים כביכול למלך של ג'ואו, לוואנג (王) - מלכים, השווים במעמדם למלך של ג'ואו.
תקופת המדינות הלוחמות היא גם תחילתו של השימוש בברזל במקום ארד בסין כמתכת עיקרית בכל תחומי החיים האזרחיים והצבאיים. במהלך תקופה זו החלו להבנות החומות, שיגנו על הממלכות מפני פלישה של שבטים ברבריים מהצפון, חומות שהיוו את היסוד לחומה הסינית המאוחרת יותר. מאפיין תרבותי נוסף של התקופה היה הפיכתן של פילוסופיות שונות כגון קונפוציאניזם, דאואיזם, לגאליזם, ומוהיזם למעמד של דתות במדינות השונות.
בתום התקופה, לאחר שממלכת צ'ין הצליחה להביס ולכבוש את שאר הממלכות, הפך המלך צ'ין לקיסר הראשון של סין המאוחדת.
השינויים המדיניים בתקופת המדינות הלוחמות > התפצלות ממלכת ג'ין

בתקופת האביב והסתיו, הייתה ממלכת ג'ין הממלכה החזקה ביותר בסין. אולם לקראת סוף התקופה, החל כוחה של משפחת ג'ין, המשפחה השלטת במדינה, להיחלש, והמדינה עברה לשליטתן של 6 משפחות גדולות. בתחילת תקופת המדינות הלוחמות, לאחר מאבקים רבים בתוך המדינה, נשארו ארבע משפחות בשלטון: משפחת גְ'ה, משפחת ווֶיי, משפחת ג'או ומשפחת הָאן. כאשר החלה משפחת גְ'ה להתחזק במדינה, ניסה מנהיגה, ג'ה יאו, ליצור קואליציה עם משפחות ויי והאן להפלת משפחת ג'או. אולם משפחות וויי והאן, שהסכימו לקואליציה עם גְ'ה, קשרו נגדו קשר סודי ויחד עם ג'או שיגרו מתקפת פתע, שמחקה את משפחת גְ'ה מהמפה.
בשנת 403 לפנה"ס, התפצלו שלוש המשפחות הנותרות במדינת ג'ין, באישורו של המלך של ג'ואו, לשלוש מדינות נפרדות: מדינת האן, מדינת ג'או ומדינת וויי, כאשר בכל מדינה עומד אחד מראשי המשפחות, שקיבל את התואר "דוכס" (גונג). מדינת ג'ין המקורית המשיכה להתקיים על טריטוריה זעירה עד לשנת 376 לפנה"ס עם חלוקתה הסופית בין שלוש המדינות החדשות.
השינויים המדיניים בתקופת המדינות הלוחמות > שינויי שלטון בממלכת צ'י

ב-389 לפנה"ס, השתלטה משפחת טיאן על ממלכת צִ'י וקיבלה את תואר הדוכסות. השליטים המקוריים של ממלכת צ'י, משפחת ג'יאנג, המשיכו לקיים שלטון במדינה זעירה בשם המקורי "צ'י" עד ל-379 לפנה"ס - השנה בה היא נכבשה סופית על ידי ממלכת צ'י של משפחת טיאן.
השינויים המדיניים בתקופת המדינות הלוחמות > המאבקים הראשונים של שלוש מדינות ג'ין, מדינת צ'י ומדינת צ'ין

בשנת 371 לפנה"ס נפטר המרקיז של מדינת וויי מבלי להגדיר יורש חוקי, מה שגרם למדינה להיסחף אל תוך מלחמת ירושה אכזרית. מדינות ג'או והאן ניצלו את שעת הכושר כדי לפלוש למדינה המפוררת. אך מעט לפני סיום הכיבוש של מדינת וויי על ידיהן, נחלקו דעותיהם של מנהיגי שתי המדינות התוקפות לגבי המשך המתקפה והן נסוגו בפתאומיות. כתוצאה מהנסיגה הצליח אחד מבניו של המרקיז של וויי להשתלט על מדינתו של אביו.
ב-354 לפנה"ס פתח מלכה של וויי במתקפה גדולה כנגד מדינת ג'או, מתקפה שבעיני ההיסטוריונים באה לנקום את המתקפה הקודמת של ג'או על וויי. שנה לאחר מכן, מדינת ג'או עמדה בפני הפסד במלחמה ועל בירתה הוטל מצור. מדינת צ'י השכנה החליטה לעזור למדינת ג'או על ידי תקיפת מדינת וויי בזמן שרוב צבאה עסוק במצור על בירתה של ג'או, ולמעשה הכריחה את צבאה של וויי להפסיק את המצור ולחוש לעזור בהגנת מדינתו. בדרכו לשדה הקרב החדש נתקל הצבא של וויי במארב מתוכנן של צ'י ונחל תבוסה קשה.
בשנת 341 לפנה"ס תקפה וויי בשנית, הפעם את מדינת האן. גם הפעם בחרה מדינת צ'י להתערב נגד מדינת וויי וגם הפעם היא הנחילה לצבאה תבוסה.
מצבה של מדינת וויי החמיר עוד יותר כאשר מדינת צ'ין ניצלה את סדרת תבוסותיה של וויי, והחלה במתקפה נגדה ב-340 לפנה"ס. וויי המובסת נאלצה לוותר על חלקים גדולים משטחה כדי לשמור על מעמד של מדינה עצמאית. לאחר היחלשותה הסופית של וויי נהיו מדינות צ'י וצ'ין למדינות החזקות בסין.
השינויים המדיניים בתקופת המדינות הלוחמות > הרפורמות של שאנג יאנג במדינת צ'ין

בשנת 359 לפנה"ס לערך, ערך שאנג יאנג, שר בכיר במדינת צ'ין, סדרת רפורמות במדינה שהפכו אותה ממדינה שוות כוח לאחרות לאחת שמתעלה עליהן. לרפורמות אלו מיוחסת הפיכתה של מדינת צ'ין למדינה הדומיננטית ביותר בסין.
השינויים המדיניים בתקופת המדינות הלוחמות > ממדינות לממלכות

ב-334 לפנה"ס הסכימו השליטים של המדינות וויי וצ'י להכיר אחד בשני כמלכים, בכך מכריזים באופן רשמי על העצמאות של מדינותיהם ועל מלכי שושלת ג'ואו כשליטים ללא כוח. מלכיהן של וויי וצ'י הצטרפו למעשה לתואר ממלכה שכבר היה קיים בממלכת צ'וּ מאז תקופת האביב והסתיו. מרגע זה ואילך החלו שליטי המדינות בסין בזה אחר זה להכריז על עצמם כמלכים אוטונומיים, מסמנים בכך את הקץ המוחלט של שושלת ג'ואו:
ב-352 לפנה"ס שליט מדינת צ'ין הכריז עצמו כמלך.
ב-323 לפנה"ס שליטי המדינות האן ויֶן הכריזו על עצמם כמלכים.
ב-318 לפנה"ס שליט מדינת סונג הכריז על עצמו כמלך.
שליט ג'ואו היה האחרון שהכריז על מלכותו ב-299 לפנה"ס.
השינויים המדיניים בתקופת המדינות הלוחמות > התעצמותה של צ'ין

לקראת סוף תקופת המדינות הלוחמות כבר הייתה ממלכת צ'ין הממלכה החזקה ביותר בסין, ושש הממלכות האחרות החליטו להתאגד נגדה. מנהיגי איחוד המדינות התחבטו בין שתי דרכים לטיפול בבעייתם המשותפת: דעה אחת סברה כי יש לאחד כוחות צבאיים כדי להילחם בצ'ין ולנצחו, ואילו הדעה השנייה סברה כי יש לסור למרותו של צ'ין ולהפוך למדינות חסות של מדינתו. לבסוף בחרו המדינות בגישה הראשונה, בעיקר מכיוון שצ'ין רצה להביסן אחת אחת כדי לאחד את כל הממלכה תחתיו.
השינויים המדיניים בתקופת המדינות הלוחמות > כיבושיו של צ'ין

בשנת 230 לפנה"ס כבש צ'ין את ממלכת האן.
בשנת 225 לפנה"ס כבש צ'ין את ממלכת וויי.
בשנת 223 לפנה"ס כבש צ'ין את ממלכת צ'וּ.
בשנת 222 לפנה"ס כבש צ'ין את ממלכת ין ואת ממלכת ג'או.
בשנת 221 לפנה"ס כבש צ'ין את ממלכת צ'י, ובכך סיים את כיבושה של סין כולה ואיחודה תחת השושלת שהקים: שושלת צ'ין.
לקריאה נוספת

Patricia Buckley Ebrey, Anne Walthall, James B. Palais: East Asia: A Cultural, Social, and Political History. Boston: Houghton-Mifflin Company, 2006. ISBN 0618133860
.kh

| --- | --- |
 תאריך ייסוד:  1996 
 www.tc.com.kh
 
‎.kh היא סיומת אינטרנט מדינית (ccTLD), השייכת לקמבודיה. סיומת אינטרנט זו נוצרה ב-1996.
משנת 1997, הסיומת נוהלה על ידי משרד הדואר והתקשורת של קמבודיה, ומשנת 2012, היא מנוהלת על ידי רגולטור התקשורת של קמבודיה.
הסיומת נקראת כך על שם הקבוצה האתנית הגדולה ביותר בקמבודיה, הקמרים.
רק חברות הרשומות בקמבודיה, סוכנות ממשלתית, ארגונים ואזרחי קמבודיה יכולים להירשם בסיומת זו.
סיומות אינטרנט משניות

per.kh
com.kh
edu.kh
gov.kh
mil.kh
net.kh
org.kh
הערות שוליים

↑  IANA — .kh Domain Delegation Data, www.iana.org
↑  DNS Registration (.kh) | Telecommunication Regulator Cambodia, www.trc.gov.kh
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תומאס הווארד (שודד ים)

| --- | --- |

דיוקן מצויר של תומאס הווארד, במשחק קלפים משנת 1933
 לידה:  המאה ה־16 
 פטירה:  המאה ה־17 ראג'פור, הודו 
 
תומאס הווארד (באנגלית: Thomas Howard) היה פיראט, שפעל בעיקר באוקיינוס ההודי ובים האדום בתור הזהב של הפיראטים. הוא שירת תחת פיקוד של שודדי ים אחרים באותה תקופה, כולל ג'ורג' בות' וג'ון בוואן. הוא פיקד גם על ספינה עם 36 תותחים. בהמשך פרש לרפג'ורה שבהודו, שם נישא לאישה מקומית. לאחר מכן הוא נרצח על ידי קרוביה.
ראשית חייו

מעט ידוע על ראשית חייו. הווארד הגיע לג'מייקה זמן מה לפני 1698 לאחר שבזבז את כל ירושתו. הוא החל את הקריירה שלו יחד עם קבוצה קטנה של שודדי ים, שגנבו תחילה קאנו ואז גנבו אוניות נוספות עד שתפסו ספינה עם 24 תותחים. האוורד נבחר לסגן המפקד על ידי הצוות.
לאחר שתקפה מספר ספינות מול החוף המזרחי של אמריקה הצפונית במהלך 1698, חצתה הספינה את האוקיינוס האטלנטי והחלה לפשוט על החוף המערבי של אפריקה בשנת 1699. הווארד והצוות שדדו רכוש גדול מ"אלכסנדר" - אוניית הפיראטים שפקד עליה ג'ון ג'יימס, שעלתה על שרטון ליד מדגסקר. זמן קצר לאחר מכן, הווארד ננטש על החוף על ידי הצוות בזמן מסע שוד, ולא חולץ עד שהגיע אליו השודד ג'ורג' בות' בתחילת 1701. כששירת לצד ג'ון בוואן על סיפונו של ה"ספיקר", הווארד נשאר עם הצוות בעקבות מותו של בות' ובחירת בוואן כרב החובל החדש של "הספיקר". בעקבות אובדן ה״ספיקר״ שנתקלה בשונית סנט אוגוסטין, התיישב הווארד באי הסמוך מאוריציוס.
כקברניט "פרוספרוס"

לאחר תקופה קצרה הוא גייס קבוצה של שודדי ים ותפס את האונייה "פרוספרוס" עם 36 תותחים. הווארד נבחר לקברניט שלה בחג המולד 1702 ונפגש שוב עם ג'ון בוואן, בנמל מיוטה. יחד תקפו השניים את האוניה "פמברוק" של החברה המזרח ההודית, במרץ 1703, סמוך לאי יוהנה באיי קומורו. הווארד עזב את בוואן לתקופה מסוימת בזמן שספינת בוואן, "ספידי רטארן", עברה שיפוצים ותיקונים. הווארד ואנשיו יצאו למדגסקר לביקור של הפיראט לשעבר ארט ואן טויל, שהיה בעל מטע עצים באי. שם הם שמעו כי ואן טויל תקף קודם לכן כמה פיראטים אחרים (אולי תומאס מוסטין), והם פתחו במאבק עם ואן טויל ובני בריתו. אנשיו של הווארד נהדפו מהחווה וברחו אך נאלצו להשאיר את דייוויד ויליאמס וטום קולינס מאחור. ואן טויל החזיק אותם כעבדים עד שהם ברחו כמה חודשים לאחר מכן. הווארד ובוואן שיתפו פעולה שוב באוגוסט 1703, כשתקפו ולקחו שתי אוניות הודיות בשווי כולל של 70,000 ליש"ט. שני הצוותים מוזגו על סיפונה של הספינה הגדולה מבין האוניות ההודיות - ספינה בת 56 תותחים ששמה שונה ל"דאפינט" - בפיקודו של בוואן. כשהוא חזר לראג'אפורה, חילק הצוות את השלל.
פרישה ומוות

לאחר שקיבל את חלקו בשלל, הווארד נשאר ברג'אפורה כאשר בוואן עזב עם חבורתו להמשך ההרפתקאות. הווארד פרש מעיסוק בפיראטיות והתחתן עם אישה מקומית. עם זאת, לאחר תקופה קצרה שבה הוא התעלל בה, הוא נרצח על ידי קרובי משפחתה של אשתו. קפטן צ'ארלס ג'ונסון - שנחשב בדרך כלל לשם בדוי של דניאל דפו - כתב על אירוע זה ב-"ההיסטוריה הכללית של הפירטים", באומרו שהוא היה "עמית חולה ביותר והשתמש בה לרעה, והוא נרצח עקבות היחס כלפיה".